Кышлау нуры (мәчет)

«Кышлау нуры» мәчете () ― Россия Федерациясенең Кемерово өлкәсе Юрга округы Кышлау авылындагы ислам гыйбадәтханәсе (мәчет). Россия мөселманнары Дини җыены составындагы Кемерово өлкәсе мөселманнарының Диния нәзарәтенә караган мөселманнарның җирле дини җәмгыяте (мәхәллә) карамагында.

2010 елда Кышлау авылында яшәгән 852 кешенең татарлар 37,1% ын тәшкил иткән. 

 Тарих 

XX гасыр башында Кышлауда мәчет, мәдрәсә (мәктәп) һәм улус идарәсе урнашкан булган. Авылда мәчет 1899 елга кадәр төзелгән булуы расланганАрхив выполненных запросов. 1911 елга авылда 727 кеше яшәве исәпләнгән. Вакыт узу белән бирегә Россия империясенең Европа өлешеннән күп кенә татар-мишәрләр күченеп килә. Авылның яртысы җирле калмаклардан һәм татар-мишәрләрдән тора. Иске мәчет 1935 елда ябылган. 1998 елда мәчет өчен 20-30 кешене сыйдыра торган кечкенә бина (элекке китапханә) тапшырылган (2002 елда авылның мулласы 1935 елда туган Хәйбуллин Мөнир булган)Салават Кучумов.  Старинные поселения мусульман земли Кузнецкой. IslamNews, 30.03.2017. Китапханәдән үзгәртелгән мәчет бинасына кыйммәтле капиталь ремонт таләп ителә. Шуңа күрә авылда яңа мәчет төзү турында карар кабул ителә, бу икътисади яктан нигезлерәк булачак, дип табылаВ деревне Зимник Юргинского района Кемеровской области строится мечеть. dumrf.ru, 4.10.2013.

2012 елда Кышлау авылының җирле мөселман җәмгыяте (мәхәллә) теркәлү узган һәм 2013 елда, Рамазан ае тәмамлангач, авылда яңа мәчет төзелә башлаган. Төзелеш эшләре тәмамланганчы ук бинада җомга намазлары үткәрелә килгән. Ислам гыйбадәтханәсе төзелешенә авыл халкы, Юрга шәһәре һәм районы, күрше шәһәрләр халкы матди ярдәм итә. 

2022 елның 25 сентябрендә Юрга муниципаль округының Кышлау (Зимник) авылында мәчет ачылу тантанасы узган. Тантанада Юрга округы башлыгы Дадаш Каип улы Дадашов, Кузбасс мөфтие Таһир хәзрәт Бикчәнтәев, Кузбасс Парламенты депутаты Радомир Закир улы Ибраһимов, Кузбасс Хөкүмәте хакимиятенең дини оешмалар белән хезмәттәшлек комитеты рәисе Евгений Сергеевич Иванов,
Кузбасс мәчетләре имамнары һәм рәисләре, шулай ук башка конфессия вәкилләре катнашкан В деревне Зимник Юргинского муниципального округа открыли новую мечеть.  Всемирный конгресс татар, 27.09.2022.

Хәзерге вакытта мәчет комплексы Юрга муниципаль округының рухи, дини-агарту, мәдәни үзәге булып тора.

 Бина 
100 кешегә исәпләнгән кечкенә авыл мәчете.

Мәчеттә мөселман мәктәбе эшли, анда гарәп теленең нигезләрен укыталар һәм Коръәнне аңларга өйрәтәләр.

 Имам 
Имам-хатыйб Хусейнджон хәзрәт ДарвозиевХусейн Дар Вконтакте.

Җирле дини җәмгыять (мәхәллә, ) идарәсе рәисе Зариф Назыйф улы Фәйзуллин, Фәрит Гараф улы Сираҗетдинов д. Зимник. vypiska-nalog.com. 

 Искәрмәләр 

 Әдәбият 
Мәкаләләр
 Курина, Ю. Новая Мечеть Кышлау-нуры / Ю. Курина. - Текст: непосредственный // Юргинские ведомости. – 2022. - 28 сентября (№39). – С.1.

 Сылтамалар 
   Мечеть «Кышлау нуры»  д. Зимник Юргинского округа Кемеровской области-Кузбасса в Телеграмм
  Мечеть «Кышлау нуры» ВКонтакте

 Открытие мечети в п. Зимник, Юрга, Кемеровской области. YouTube, 4:42

Төркем:Әлифба буенча мәчетләр
Төркем:2022 елда төзелгән мәчетләр
Төркем:Кемерово өлкәсе  мәчетләре